Биосферен резерват Рија Лагартос

Биосферен резерват Рија Лагартос (|Reserva de la Biósfera Ría Lagartos) — биосферен резерват на УНЕСКО основан во 2004 година во државата Јукатан, Мексико. Резерватот се наоѓа на источниот крај на крајбрежната лента на полуостровот Јукатан, со Мексиканскиот Залив на неговата северна граница. Областа опфаќа крајбрежни области на Мексиканскиот Залив и вклучува важни мочуришта назначени според Рамсарската конвенција за мочуришта. Локалитетот нуди богата разновидност на предели и екосистеми, како што мангрови, мали утоки, средни полузимзелени шуми, ниски листопадни шуми, крајбрежна дина растителност, крајбрежни лагуни, блата ''(petenes)'' и саваната претставена со тулар растителност, пасишта и трски тоа се главните места за гнездење на мочуришните и морските птици.
Површината на резерватот (копнена и морска) е 60.348 хектари. Основната површина е 23.681,55 хектари, опкружена со тампон-зона(и) од 36.366,28 хектари.
1 Екологија
Рија Лагартос се протега низ одлично подрачје на мочуришта, што претставува добар специфичен пример на заедница карактеристична за оваа климатска зона. Високата биолошка продуктивност, поради условите на морска до хиперсолена во карстно опкружување, е причината што областа се смета за глобално уникатно мочуриште. Мочуриштата се домаќини на значителен број ретки, ранливи или загрозени животински и растителни видови, како што е московската патка (''Cairina moschata''), дрвен штрк (''Mycteria americana'') и сив сокол (''Falco peregrinus''). Американски фламинго (''Phoenicopterus ruber ruber'') доаѓа во областа во голем број за да се храни, гнезди и да се размножува. Плажите се исто така од голем интерес и се заштитна зона за гнездење на морски желки, призната како една од главните зони на пристигнување на јастребоклуна морска желка (''Eretmochelys imbricata'') и единствена во зелената морска желка во државата Јукатан (''Chelonia mydas''). Понатаму, има 554 видови ’рбетници, меѓу нив 142 ендемски.
Со оглед на неговата географска положба, полуостровот одржува флористички однос со соседните региони на Средна Америка, речниот слив на Карипско Море и југоисточен Мексико. Поновите пописи известуваат за присуство на 2.477 видови и 98 сорти васкуларни растенија.
2 Влијание врз човекот
Во последните години, растителноста беше под силно влијание на човековите активности, особено од земјоделството и одгледувањето добиток, практики што подразбираат уништување на огромни површини на растителност. Исто така, тоа е погодено од природни катастрофи како ураганите што редовно го погодуваат овој регион и последователните шумски пожари. Заедниците сместени во биосферниот резерват се Сан Фелипе, Рио Лагартос, Лас Колорадас и Ел Кујо. Во тампон зоната живеат 6.916 постојани жители. Користењето на природните богатства датира од претколумбискиот период. Главните продуктивни активности денес вклучуваат риболов, земјоделство, одгледување добиток, вадење сол, туризам, аквакултура и урбан развој. Екотуристичката активност е стимулирана за да се промовира учеството на локалните жители во зачувување на природното, археолошкото, историското и културното наследство на биосферниот резерват, обезбедувајќи соодветни економски и социјални придобивки.
Од културолошка гледна точка, територијата вклучува важна Мајанска зона, која датира од периодот од 300 до 50 години п.н.е. Територијата припаѓала на поглаварството Екаб во предхиспанското период. Осумнаесет од идентификуваните 1.585 археолошки наоѓалишта во Јукатан се наоѓаат во оваа област. Покрај тоа, резерватот брои три од осумте ''конкероа'' (брегови морски гранати) што постојат во државата.